ඉදිරියේදී COVID-19 වෛරසය ව්‍යාප්තියේ යම් වර්ධනයක් සිදු වුවහොත් දිනකට PCR පරීක්ෂණ 6000ක් සිදු කිරීම සුදුසු බව වසංගත රෝග විද්‍යා අංශය මගින් සෞඛ්‍ය අමාත්‍ය  පවිත්‍රා වන්නිආරච්චි දැනුවත් කර තිබෙනවා.කොරෝනා  වෛරසය පැතිරයාමේ යම් වර්ධනයක් පෙන්නුම් කරන බැවින් එය පාලනය කිරීම සදහා තව දුරටත් ගත යුතු විශේෂ ක්‍රියාමාර්ග පිළිබඳ තීරණ ගැනීම සදහා පිහිටුවන ලද විශේෂ ක්‍රියාකාරී කාර්යසාධන සමාලෝචන කමිටුව අද  (01) සෞඛ්‍ය  අමාත්‍ය පවිත්‍රා වන්නිආරච්චිගේ ප්‍රධානත්වයෙන් සෞඛ්‍ය අමාත්‍යාංශයේදී රැස්වුණා.මේ වනවිට PCR පරීක්ෂණ රජයේ හා පෞද්ලික අංශයේ රසායනාගාර 15ක් තුල සිදු කරන අතර ම රසායනාගාරවල සේවය කරන සෞඛ්‍ය කාර්ය මණ්ඩලයට අවශ්‍ය ආරක්ෂිත ඇදුම් හිඟයකින් තොරව ලබාදිමට අවශ්‍ය කටයුතු සළසන ලෙසටයි සෞඛ්‍ය අමාත්‍යවරිය එහිදී නිලධාරීන්ට උපදෙස් ලබාදී ඇත්තේ.